Gyula (grad)
<s>Gyula čita se Đula (njemački: Jula) je grad na jugoistoku Mađarske od 30,658
stanovnika.</s>

<s>Gyula administrativno podpada pod Županiju Békés, u kojoj je drugi po veličini grad nakon prijestolnice Békéscsabe.</s><s>Danas je poznata po termama i srednjovjekovnom zamku.</s>

<s>Geografske karakteristike</s>

<s>Gyula leži nedaleko od granice sa Rumunjskom, udaljena oko 235 km jugoistočno od Budimpešte.</s>

<s>Historija</s>

<s>Prvi pouzdani spomen Gyule nalazi se u dva dokumenta iz 1313. koje je izdao kralj Karlo I. Robert u samostanu  - Gyulamonostora ili Julamonustra.</s><s>Svega dvije dekade kasnije - 1332. i samo naselje se zvalo Gyula.</s>

<s>Prve gradske privilegije Gyuli je dodijelio kralj Karlo I. Robert, one su se svodile na pravo da izaberu gradonačelnika i održavaju sajam.</s>

<s>Čitav set novih privilegija mjestu je dodjelio ban János Maróti, od prava da samostalno naplaćuje porez, do toga da sudi vlastitim građanima, a kralj Žigmund Luksemburški oslobodio ga je od plaćanja nekih poreza.</s><s>Ban Maróti učinio je puno tog za razvoj grada, od tog da je doselio franjevce do tog da je podigao zamak.</s><s>Kad je 1476. njegova porodica - Maróti izumrla, - Gyula je kao domena vraćena kralju.</s><s>Te iste - 1476 kralj Matija Korvin potvrdio je sve dotadašnje gradske privilegije date građanima Gyule, i čak ih proširio oslobodivši ih od plaćanja carine po cijeloj zemlji.</s>

<s>Šest godina kasnije - 8. aprila 1482 kralj Matija Korvin poklonio je tadašnju Grofoviju Hunedoara svom sinu Jánosu Korvinu, a idućeg dana tome je dodao i domenu Gyula.</s><s>U namjeri da učvrsti poziciju svog sina u Gyuli, reorganizirao je administraciju u Gyuli - 1484. i smjestio je u zamku, a sve u namjeri da spriječi lokalno plemstvo da mu istjera nasljednike.</s>

<s>Sve to nije mu puno vrijedilo kad su se pred vratima Gyule pojavile Osmanlije.</s>

<s>Borbe između Osmanlija i Mađara koje su se rastegle na preko sto godina, potpuno su unazadile taj kraj i sam grad Gyulu, koji se pretvorio u osmansku pograničnu utvrdu.</s>

<s>Dugi rat vođen krajem 16. vijeka potpuno je unazadio krajeve između rijeka Körös i Moriš.</s>

<s>Pobratimski gradovi</s>

<s>, Arad
 , Bălţi
 , Budrio
 , Ditzingen
 , Droitwich Spa
 , Krumpendorf
 , Miercurea-Ciuc
 , Schenkenfelden
 , Zalău</s>

<s>Izvori</s>

<s>Vanjske veze</s>

<s>Službene stranice Gyule</s>

<s>Naselja u Županiji Bekeš
Gradovi u Mađarskoj</s>

